Farþegafjöldi um Keflavíkurflugvöll í apríl var 82 prósent af því sem hann var í sama mánuði árið 2019 og er umferðin því að verða sú sama og hún var fyrir heimsfaraldur. Upplýsingafulltrúi Isavia segir endurheimtina hafa verið betri en fólk hafi þorað að vona.
Rétt rúmlega þrjú þúsund manns fóru um Keflavíkurflugvöll í apríl árið 2020 og í sama mánuði í fyrra voru farþegarnir tæplega nítján þúsund. Nú í ár, í nýliðnum aprílmánuði voru þeir hins vegar 390 þúsund talsins og er umferðin því að verða svipuð og hún var fyrir heimsfaraldur þegar rúmlega 474 þúsund farþegar fóru um Keflavíkurflugvöll í apríl 2019. Guðjón Helgason er upplýsingafulltrúi Isavia.
Samkvæmt bráðabirgðatölunum fyrir nýliðinn aprílmánuð þá var nýliðinn farþegafjöldi sem fór um Keflavíkurflugvöll 82 pr´soetn af því sem hann var ísama mánuði 2019 það er fyrir covid19 heimsfaraldurinn og við horfum til þess að það eru komur og brottfarir í dag, þær eru um 100 talsins og þær voru um 150 á dag yfir hásumarið 2019.
Hann segir að tölurnar séu töluvert betri en áætlað hafi verið.
Örlítið hraðar en við höfum alltaf verið bjartsýn fyrir það að viðsnún ingurinn og endurheimtin yrði hröð en jú þetta er kannski ívið hraðar en við höfðum búist við.
Þá hafa íslensku flugfélögin, Icelandair og Play, fjölgað ferðum sínum og erlend flugfélög aftur farin að bjóða upp á flug til og frá Íslandi. Í heildina hafa 24 flugfélög boðað Íslandsflug frá 75 áfangastöðum í sumar.
Farþegafjöldi um Keflavíkurflugvöll er að nálgast það sem hann var fyrir heimsfaraldur. Upplýsingafulltrúi Isavia er bjartsýnn á sumarið. 